А.В.Высоцкі, педагог дадатковай адукацыі, кіруе фальклорным гуртом. Ён вельмі таленавіты, улюбёны ў сваю справу чалавек і ўсю сваю душу ўкладвае ў выхаванцаў, шчодра аддае ім сваё майстэрства. Выступленні гэтага калектыву ўпрыгожылі не адно гарадское і раённае мерапрыемства, канцэрты гурта праходзяць і за межамі Вілейшчыны. Дарэчы, яго сын Уладзімір, навучэнец каледжа, з’яўляецца лаўрэатам конкурсу “Спяваючыя гарады Беларусі”. Акрамя таго, у інтэрнаце Аляксандр Вітальевіч арганізаваў гурток “Тры багатыры”, дзе ахоплены тры кірункі: спартыўны, мастацкі, інавацыйных тэхналогій.